৩.১০। এখানে স্পষ্টতই দেখা যায় যে, বিশ্বাসীরা মুসলিমদের, অন্য ধর্মাবলম্বীদের, এমনকি তাদের প্রতি বিদ্বেষপরায়ণ ও তাদের ক্ষতিসাধনে পিয়াসিদেরকেও ভালবাসে। কারও প্রতি তারা বিদ্বেষপরায়ণ হয় না, কারও ক্ষতি করে না, কারও সাথে প্রতারণা করে না। এখানে ‘মাহাব্বা’ শব্দটি ব্যবহৃত হয়েছে, যার অর্থ ভালবাসা বা প্রেম। যুক্তিটা হচ্ছে: তোমরা তাদেরকে ভালবাস—এই বাস্তবতা সত্ত্বেও তারা তোমাদেরকে ভালবাসে না, ভালবাসতে নারাজ। তোমরা তাদের প্রতি বিশ্বস্ত—এই বাস্তবতা সত্ত্বেও ওরা তোমাদের প্রতি বিদ্বেষপরায়ণ। আর কত করবে? এই যদি অবস্থা হয় তবে তাদেরকে তোমরা তোমাদের কার্যাবলীতে এমন স্থান কেন দেবে যেখানে মঙ্গলাকাঙ্ক্ষী ও বিশ্বস্ত মানুষের অধিষ্ঠান আবশ্যক? এখানে ভালবাসা প্রত্যাহারের কোন আদেশ দেয়া হয়নি। বরং তা বিশ্বাসীদের মনে ভালবাসার অস্তিত্বের—যা প্রকৃত ও কাম্য অবস্থা—বিবরণ মাত্র। বিশ্বাসীদেরকে বলা হয়েছে ভালবাসার বশে ক্ষতিসম্ভব পদক্ষেপ থেকে বিরত থাকার জন্য।